Translate the text from Welsh to English.



 
Heddiw, rwy’n cyhoeddi’r ymgynghoriad ‘Datganoli Trethi yng Nghymru – Ei gwneud yn bosibl cyflwyno newidiadau i Ddeddfau Trethi Cymru’. Rwy’n ceisio barn ar roi pwerau gwneud rheoliadau i Weinidogion Cymru er mwyn sicrhau eu bod yn gallu gwneud newidiadau, yn amodol ar gymeradwyaeth y Senedd, i “Ddeddfau Trethi Cymru” ar fyr rybudd ac mewn amrywiol amgylchiadau.  


Roedd datganoli trethi yn foment hanesyddol yn hanes gwleidyddol Cymru. Dros y ddwy flynedd ddiwethaf, ar y cyd ag Awdurdod Cyllid Cymru, mae Llywodraeth Cymru wedi gweithredu ein trethi Cymreig, trethi sy’n adlewyrchu ein hamgylchiadau neilltuol ein hunain, yn llwyddiannus. Mae cyfraniad gwerthfawr ystod eang o randdeiliaid a sefydliadau wedi chwarae rhan hynod bwysig wrth i ddwy dreth ddatganoledig – y dreth trafodiadau tir a’r dreth gwarediadau tirlenwi – gael eu cyflwyno ac i sefydlu Awdurdod Cyllid Cymru.


Rhaid inni yn awr ystyried a ydy’r dulliau cywir a phriodol ar gael inni er mwyn sicrhau y gallwn newid “Deddfau Trethi Cymru” ar fyr rybudd yn yr amgylchiadau canlynol:


1. i atal achosion o osgoi neu efadu’r trethi datganoledig Cymreig
2. i gydymffurfio â rhwymedigaethau rhyngwladol
3. mewn sefyllfaoedd lle ceir angen eithriadol, fel mewn ymateb i benderfyniad tribiwnlys neu lys uwch, neu fel ymateb i argyfyngau cenedlaethol fel COVID\-19
4. mewn amgylchiadau penodol lle yr ystyria Gweinidogion Cymru ei bod er budd y cyhoedd i wneud hynny. Yn benodol, fel ymateb i newidiadau i bolisi trethi a wneir gan Lywodraeth y DU i drethi ‘rhagflaenol’ (hynny yw, i dreth y mae gennym dreth ddatganoledig gyfatebol iddi).


Yn awr, yn fwy nag erioed, mae angen inni ddiogelu’r refeniw sydd ar gael inni ar gyfer ein gwasanaethau cyhoeddus hanfodol. Ar hyn o bryd, bob tro y ceir cylch cyllideb y DU ceir risg y caiff newidiadau eu gwneud sy’n effeithio ar dreth ddatganoledig. Gallai newidiadau o’r fath gael goblygiadau ar fusnesau, y farchnad eiddo ac effaith gyllidebol uniongyrchol ar adnoddau. Gallai hyn fod yn fwy tebygol yn awr wrth i’r mesurau adfer ddechrau cael eu gweithredu.


Drwy gyflwyno cyfraddau treth incwm Cymru ar 6 Ebrill 2019, mae tua £5 biliwn o wariant yng Nghymru yn awr yn cael ei ariannu drwy drethiant datganoledig a lleol – y dreth trafodiadau tir, y dreth gwarediadau tirlenwi, cyfraddau treth incwm Cymru, y dreth gyngor ac ardrethi annomestig. Mae’r ddwy dreth ddatganoledig eisoes wedi cynhyrchu mwy na £500 miliwn yn ystod eu dwy flynedd gyntaf, refeniw sy’n ariannu gwasanaethau cyhoeddus yng Nghymru yn uniongyrchol.


Mae fy egwyddorion ar gyfer y trethi Cymreig yn sefydledig. Rwy’n bwriadu datblygu trethi sy’n deg i fusnesau a’r unigolion sy’n eu talu. Bydd y trethi hynny yn syml, a chanddynt reolau clir, ac yn ceisio lleihau’r gost sydd ynghlwm wrth gydymffurfio a gweinyddu; byddant yn cefnogi twf a swyddi, ac o ganlyniad yn helpu i drechu tlodi; a byddant yn rhoi sefydlogrwydd a sicrwydd i drethdalwyr. Y nod yn y pen draw yw defnyddio trethiant fel ysgogiad i helpu i gyflawni amcanion polisi a chynhyrchu refeniw i ariannu ein gwasanaethau cyhoeddus hanfodol y mae ein trigolion yn dibynnu arnynt, gan helpu i greu gwlad rydym.   


Rwy’n benderfynol o sicrhau bod gennym y dulliau priodol ar waith ar gyfer ein trethi datganoledig. Un o brif nodau’r ddeddfwriaeth yw gallu ymateb i Gyllideb y DU mewn modd amserol, cymesur a hyblyg er mwyn diogelu refeniw Cymru. Hoffwn glywed eich barn ac edrychaf ymlaen at dderbyn eich ymatebion i’r ddogfen ymgynghori, sydd i’w gweld drwy’r ddolen ganlynol i’r wefan:


Ei gwneud yn bosibl cyflwyno newidiadau i Ddeddfau Trethi Cymru


Bydd y ddogfen ymgynghori ar gael am gyfnod estynedig tan 15 Hydref er mwyn caniatáu ar gyfer ei chyhoeddi dros gyfnod yr haf.







Translation:


 
Today I am publishing a consultation on Tax Devolution – enabling changes to the Welsh Tax Acts. I am seeking views on the conferring of regulation\-making powers on Welsh Ministers to ensure they can make changes, subject to Senedd approval, to the “Welsh Tax Acts” at short notice in a number of circumstances.


The devolution of taxes in Wales marked an historic moment in Welsh political history. For the last 2 years the Welsh Government, together with the Welsh Revenue Authority, has successfully implemented our own Welsh taxes that reflect our distinctive circumstances. The introduction of two devolved taxes \- land transaction tax and landfill disposals tax – and the establishment of the Welsh Revenue Authority all owe much to the valuable contributions provided by a wide range of stakeholders and organisations.


We now need to consider whether we have the right and appropriate tools to ensure we can make changes to the “Welsh Tax Acts” at short notice in the following circumstances:


1. to stop avoidance or evasion of the devolved Welsh taxes,
2. to comply with international obligations,
3. in situations of exceptional need, such as in response to a tribunal or higher courts decision, or in response to national emergencies such as COVID\-19, and
4. in specific circumstances where Welsh Ministers consider it expedient in the public interest to do so.  In particular, in response to tax policy changes made by the UK government to ‘predecessor’ taxes (that is, one where we have an equivalent devolved tax).


Now, more than ever, we need to protect revenues available for our essential public services. At the moment, every time there is a UK budget cycle we take the risk that there may be a change which impacts on a devolved tax. Such changes could have implications for businesses, the property market and a direct budgetary impact on resources. And this may now be more likely as recovery measures start to be implemented.


With the introduction of Welsh rates of income tax on 6 April 2019, around £5 billion of spending in Wales is now funded through devolved and local taxation \- land transaction tax, landfill disposals tax, Welsh rates of income tax, council tax and non\-domestic rates. The two devolved taxes have already brought in over £500 million in their first two years, revenue which directly funds public services in Wales. 


My principles for Welsh taxes are well established. I am looking to develop taxes that are fair to the businesses and individuals who pay them; which are simple, with clear rules, aiming to minimise the costs of compliance and administration; that support growth and jobs, which in turn will help tackle poverty; and which provide stability and certainty for taxpayers. Ultimately, the aim is to use taxation as a lever to help achieve policy objectives and also for revenue generation to fund our critical public services upon which our residents depend.


I am determined to ensure we have the appropriate tools in place for our devolved taxes. A key aim of the legislative proposal is to provide Welsh ministers with powers to be able to respond to the UK Budget in a timely, proportionate and agile way in order to protect Welsh revenues. I welcome and look forward to your views on the consultation document.


The consultation document will be available for an extended period until 15 October to allow for publishing over the summer period.